Zwelf schacher zeines túrsen hus in einem walde kamen
Zwelf schacher zeines túrsen hus in einem walde kamen·
der frâs er einlif svnder wer die schiere ein ende namen·
sit begvnder râmen· dasse alle wurden gar verzert·
do werte sich der zwelfte vnd wolte alsam ein helt gebaren·
do sprach der túrse dv enmaht nv keiner wer gevaren·
do din zwelfe waren· do soltest dv dich han gewert·
dem gelichet ein geslehte dc ein herre stoͤren wil·
dc enlasse sich niht vil· besvnder vnderzvken·
es wer sich mit ein ander sin swenne ers beginne drvken·
wil es sich einzelingen vnder sine fuͤsse smvken·
so wirt es in stvken zeivngest gar von im verhert·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse